Bizi bağışlayın (film, 1979)

Bizi bağışlayın filmi rejissor Arif Babayev tərəfindən 1979-cu ildə ekranlaşdırılmışdır. "Azərbaycanfilm" kinostudiyasında istehsal edilmişdir. Burada müasir həyatımızdan, adamlar arasında mürəkkəb və bəzən təzadlı münasibətlərdən, nəsillərin əlaqəsindən və gənclik ideallarına sədaqətdən danışılır. Əsas rolları Yelena Fadeyeva, Həsən Məmmədov, Ötkəm İsgəndərov, A. Məmmədov, Ariadna Şengelaya və Səidə Quliyeva ifa edirlər.

 Məzmun 
Filmdə çox aktual mənəvi-etik məsələyə toxunulur. Burada müasir həyatımızdan, adamlar arasında mürəkkəb və bəzən təzadlı münasibətlərdən, nəsillərin əlaqəsindən və gənclik ideallarına sədaqətdən danışılır.Aydın Kazımzadə. Azərbaycan kinosu — 1 (filmlərin izahlı kataloqu (1898-2002)). Bakı: 2003, səh. 102 İnsan haradan harayadək yüksəlməsində xidməti olan bəzi insanları, xüsusən də həyata və elmə dair təməl bilikləri aldığı müəllimləri unudur. Müəllim isə şöhrətlənən şagirdlərini unutmur.

Filmdə məşhur alimin illər sonra pensiyaya çıxmış orta məktəb müəllimi ilə görüşündə yaşadığı sarsıntı ön plana çəkilib. Sadə, qocafəndi ömür sürən Mariya Petrovna (Yelena Fadeyeva) öz puluna keçmiş şagirdi Nərimanın (Həsən Məmmədov) kitabını da alıb. Nəriman həmin kitabı görəndə xatırlayır ki, böyük uğur qazanarkən doğma şəhərindən ona təbrik teleqramını adını unutduğu və bu üzdən cavab vermədiyi müəlliməsi vurubmuş. Xatirələrlə dolu söhbət məşhur şagirdin unudulmuş müəllimənin dolabındakı həmin kitaba «Bizi bağışlayın» etirafını yazması ilə bitir.

 Film haqqında 
Film yazıçı Yuri Bondaryovun eyniadlı hekayəsi üzrə ekranlaşdırılmışdır.

 Rollarda 
Yelena Fadeyeva — Mariya Petrovna
Həsən Məmmədov — Nəriman
Ötkəm İsgəndərov — Nəriman (gənc)
A. Məmmədov — Nəriman (uşaq)
Ariadna Şengelaya — Klara
Səidə Quliyeva — Klara (gənc)
Hacımurad Yegizarov — Valid
Kamil Məhərrəmov — Əli
Zemfira Sadıqova — Nərimanın anası
Süleyman Ələsgərov — Adil

 İstinadlar 

 Mənbə 
 “Bizi bağışlayın”: [C.Cabbarlı adına "Azərbaycanfilm" kinostudiyasında Yuri Bondarenkonun "Bizi bağışlayın" hekayəsi üzrə çəkilən eyniadlı film haqqında] //Bakı.- 1979.- 5 iyul.
 Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 218.
 Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 816.

 Xarici keçidlər 
 Filmi izlə
 Filmin musiqiləri (video)
 Filmin musiqiləri (audio)
 https://news.milli.az/culture/695542.html

 Həmçinin bax 

Kateqoriya:1979-cu ilin filmləri
Kateqoriya:1979-cu ilin Azərbaycan filmləri
Kateqoriya:Arif Babayevin filmləri
Kateqoriya:Ədəbi əsərlərin ekranlaşdırılması